344 ID. SZEÖTS BÉLA 



feltárt odúba igen szívesen települnek a légykapók, rozsdafarkú fülemülék 

 s elvétve a kedves kis fakúszó is. Ha pedig az esetleg csekélyszámú 

 odút czinegék számára akarjuk megtartani, a sérülést nagyon könnyű 

 kátrányos fedéllemez vagy bádogdarab felszegezésével kijavítani. Annál 

 érzékenyebb a kár, ha az odú feltörése a költés idejében történik. Ebbe 

 ugyanis a már tollas madárfiak is belepusztulnak, mert az odú időelőíti 

 elhagyására kényszerülnek. Az esetleg még csupasz és vak fiókákat meg 

 valószínűleg épúgy megeszi ilyenkor a harkály, a mint a feketerigó némely 

 egyedei is felfalják alkalmilag a földön épült fészekben talált apró, csupasz 

 madárfiakat, melyek ilyenkor még inkább hasonlítanak vaskos, meztelen 

 férgekhez, semmint madarokhoz. Még kérdéses tehát, hogy ily esetekben 

 a harkályok és feketerigók némely egyedének elfajult voltáról, vagy csak 

 tévedéséről van-e szó? A harkályok ügyében mindenekelőtt azt kellene 

 tudnunk, hogy a fészekodvak felkopácsolása főképen a fészkelés idejében 

 történik-e, vagy egyenletesen oszlik-e el az év egész folyamára? ítéle- 

 tünkkel az előbbi esetben is óvatosaknak kell lennünk, mert nem lehetet- 

 len, hogy éppen az odúban ülő fiókák nesze az, a mi a harkályok kíváncsi- 

 ságát felébreszti. Csörgey Titusz. 



